stanford-oval/wikipedia huggingface dataset:
אדם קרינגטון
בסדרה המקורית > עלילה > עונה 5

אדם מתחיל לחשוש ממה שיחשבו עליו בני משפחתו לאחר שסאמי ג'ו, גיסתו לשעבר, רימתה אותו לעזור לה לחטוף את בנה ואחיינו, דני. אשתו הנוכחית של סטיבן, קלאודיה, מזדהה עם אדם ומעודדת אותו לסייע להשיב את דני בחזרה על מנת לתקן את הנזק. במקביל, אדם גם נקרא להגן על אלקסיס לאחר שהואשמה ברציחתו של מארק ג'נינגס. במהלך המשפט, אדם ובעלה של אלקסיס, דקס דקסטר, מצליחים להוכיח שחבר הקונגרס ניל מקווין הוא הרוצח האמיתי, ומזכים את אלקסיס מאשמה. במהלך העונה, אדם מתאבל על מותה לכאורה של אחותו, פאלון, ומגלה כי יש לו אחות נוספת, אמנדה. במקביל, אדם גם מתקרב יותר לקלאודיה, ואף מנחם אותה כאשר נישואיה לסטיבן עולים על שרטון. למרות אזהרתו של בלייק שלא ינהל רומן עם קלאודיה, אדם מזמין אותה כבת לוויה לחתונתה של אמנדה עם הנסיך מייקל ממולדוביה. כערבון, אדם מבטיח לבלייק שהוא יסיים את הקשר בינו לקלאודיה לאחר החתונה, שמופרעת על ידי פיגוע טרור מקומי.
בסדרה המקורית > עלילה > עונה 6

לאחר ששרדו את הפיגוע בחתונתה של אמנדה, אדם מציע לקלאודיה נישואין, והשניים מתחתנים. בתגובה, בלייק הזועם מנשל את אדם מצוואתו. בינתיים, קלאודיה לוחצת על אדם לעזור לה לרכוש את הנפט שהיא מאמינה שמגיע לה בצדק מבלייק, והוא מנצל את בעיותיו הבריאותיות של בלייק - שנגרמו למעשה כתוצאה מהרעלתו - על מנת להערים עליו ולמנות אותו כמיופה כוחו. במקביל, אדם עובד עם "דנוור-קרינגטון" על פרויקט עם "תעשיות קולבי", מה שמצריך את הגעתו לקליפורניה, שם הוא פוגש את פאלון, חיה וסובלת מאמנזיה. כשהיא רואה אותו, פאלון הופכת להיסטרית, ומאשימה אותו בכך שאנס אותה, אך חוזרת בה בהבינה כי הקונפליקט הלא פתור שלה למשיכתה המינית לאדם כאשר הם נפגשו לראשונה היה מה שגרם להתמוטטותה ולאמנזיה. במסגרת עבודתו על הפרויקט, אדם מנסה לשחד את הסנטור בארט פאלמונט. כאשר פאלמונט מסרב לשוחד, אדם חוקר ומגלה שפאלמונט הוא הומוסקסואל, ומדליף לעיתונות שבארט שכב עם סטיבן, מה שגורם להתקוממות משאר המשפחה, אך מחסל את ההתנגדות לפרויקט של אדם. בינתיים, קלאודיה נהיית אובססיבית יותר ויותר למלאי הנפט, וכאשר אדם לא משתף עימה פעולה, היא מגלה לבלייק שאדם ניצל את מחלתו. בסיום העונה, קלאודיה מציתה בטעות את חדרה במלון שלה בזמן שאדם משתכר.
בסדרה המקורית > עלילה > עונה 7

אדם מצליח לברוח מהשריפה במלון, אך נשבר כשהוא מגלה שקלאודיה נספתה בשריפה. כשהוא עובד עבור אלקסיס ב"קולביקו", אדם מנסה לפתות את העוזרת של אביו, דנה וורינג, שזועמת כאשר היא מבינה שאדם ניצל אותה, אך הוא ממצליח לשכנע אותה שרגשותיו אליה אמיתיים, ולאחר מכן הוא מציע לה נישואין. בהמשך, ניל מקווין משתחרר מהכלא ומספר לאדם שיש לו הוכחה שאדם קרינגטון האמיתי מת כתינוק. מקווין מתחיל לסחוט אדם, שמפחד שיאבד את הכל לאחר שהשלים עם בלייק, הוא נבהל שהוא יאבד הכל. לבסוף, אדם מודה בפני בלייק ואלכסיס שהוא גילה לאחרונה שהוא לא בנם האמיתי ושהוא מתכנן לעזוב את דנוור עם דנה, אבל בלייק משכנע אותו לא לעזוב. בסיום העונה, אדם ודנה נישאים, אך ממש לפני הטקס, בלייק ואלכסיס מציגים בפני אדם ההמום ואסיר התודה ניירות אימוץ רשמיים, ומכריזים בפניו שהוא תמיד יהיה בנם.
בסדרה המקורית > עלילה > עונה 8

במהלך ירח הדבש שלהם, אדם מספר לדנה שהוא רוצה להקים משפחה, אך מתחיל לחשוד בה כאשר היא ממשיכה להימנע מהנושא. כתוצאה מכך, אדם מחליט לעקוב אחרי דנה בביקורה אצל הגיניקולוג שלה ומגלה שדנה לא מסוגלת ללדת ילדים. בתגובה, השניים מחליטים לשכור אם פונדקאית, ומוצאים את קארן אטקינסון. אחרי שהיא נכנסת להריון, אדם מרעיף על קארן מתנות וחיבה, מה שגורם לדנה להרגיש מרוחקת מבעלה. בינתיים, אדם מוצא את עצמו מסוכסך עם בעלה החדש של אמו, שון רוואן, שמעוניין להרוס את משפחת קרינגטון וסוחט את דנה להודות בסודה: היא לא יכולה ללדת ילדים בגלל הפלה קטלנית במהלך התיכון שעברה לאחר ששכבה עם אדם, שהיה אז חברה לספסל הלימודים, לאחר שהשתכר ונותר ללא כל זיכרון מאותו הערב. בתגובה, אדם מאשים את דנה בכך שהרגה את בנו. במקביל, שון משלם לבעלה לשעבר של קארן, ג'סי, להתפייס עימה ולקחת את התינוק. לאחר שהתינוק נולד, קארן מספרת לאדם שהיא וג'סי רוצים לשמור על התינוק. בהמשך, אדם לומד שסיפורו של מקווין היה מפוברק, ושהוא אכן בנם האמיתי של בלייק ואלקסיס. קארן תובעת משמורת על התינוק שנולד, ובמהלך המשפט, אלקסיס מגלה ששון שיחד את קארן וג'סי. דנה מזדהה עם קארן וקובעת שקארן היא האם החוקית. ממש לפני תום המשפט, התינוק נחטף ואדם נחשד במעשה, אך סטיבן מגלה ששון הוא זה שחטף את התינוק והשניים מצילים אותו מידיו. עם זאת, בסיום העונה, המשמורת מוענקת לקארן וג'סי.
בסדרה המקורית > עלילה > עונה 9

אדם השיכור והמדוכא מתנכר למשפחתו, ואילו דנה עוזבת את אדם ואת דנוור. כתוצאה מכך, אדם חוזר לדרכיו המניפולטיביות והנלוזות, ומנסה לבגוד בג'ף ובפרויקט המשותף של השניים על ידי פיתוי מזכירתו לשעבר של סטיבן, קלייר. במקביל, אדם גם מפתה את וירג'יניה, בת דודתה של קריסטל, שחולקת עבר מסתורי עם דקס, אך לאחר שהוא מגלה שווירג'יניה הייתה זונה, הוא משפיל אותה וגורם לה לעזוב את דנוור. כאשר דקס לומד על מעשיו של אדם, השניים מתקוטטים. דקס מספר לבלייק על התנהגותו של אדם, וגורם לקרע בין האב לבנו. במקביל, אדם מפלרטט גם עם ג'ואנה סילס, עובדת בחברה של סייבל קולבי, בניסיון לעזור לאמו בנקמתה נגד סייבל. בסופו של דבר, בלייק מפטר את אדם, שחוזר ל"קולביקו" ומציע לג'ואנה עבודה לאחר שסייבל מפטרת אותה. לאחר מכן, אדם מסייע לאלקסיס לחקור את המסתורין סביב גופה שהתגלתה באגם בשטחה של אחד מנכסיהם של משפחת קרינגטון. אדם מגלה את עדותו של עד שראה את בלייק מניח את הגופה במכרה שמתחת לאגם. אדם מעביר את המידע הזה אל בלייק, ואז מוצא את העד מת מספר רגעים אחרי שראה את בלייק עוזב את דירתו של העד. בלייק מאשים את אדם בכך שהוא מפליל אותו, אך אדם מתעקש כי מתרחש משהו יותר גדול מתחת לאפם. ככל שהמסתורין מעמיק, אדם ואלקסיס מגלים שבמכרה מוחבא אוצר נאצי גנוב. במקביל, אדם מצלם את ג'ף ואת אחותו למחצה, מוניקה, חולקים לכאורה רגע רומנטי. כשג'ף מגלה על כך ומתקוטט עם אדם, אלקסיס חושפת שמוניקה היא לא אחותו של ג'ף, אלא בת דודו. בפרק הסיום של הסדרה, אדם מתגרה בדקס לאחר שהוא מגלה שסייבל נושאת את בנו. השניים רבים ואדם מביא להתנגשותו של דקס באלקסיס ולנפילתם מהמרפסת.
בסדרה המקורית > עלילה > המפגש (1991)

שלוש שנים לאחר מכן, אדם עודנו עובד עבור אלקסיס, לאחר שמכר את "דנוור-קרינגטון" לקונצרסציום הבינלאומי בזמן שבלייק שהה בכלא באשמת רצח. לאחר שבלייק משתחרר מהכלא ומשיב לעצמו את השליטה ב"דנוור-קרינגטון" בעזרת בני משפחתו, אדם ובלייק מתפייסים שוב, ובנוסף, אדם מלא החרטה מתאחד עם קירבי ומציע לה שוב נישואין.
באתחול המחודש > ליהוק ואפיון

דמותו של אדם קרינגטון מופיעה לראשונה לכאורה במחציתה השנייה של העונה הראשונה בגילומו של השחקן ברנט אנטונלו כאדם קרינגטון / האנק סאליבן, שמופיע לאחר משדר טלוויזיוני במהלכו בלייק ואלקסיס מתחננים בפני החוטפים שישיבו להם את פאלון וחושפים שבנם הבכור, אדם, נחטף בינקותו ועקבותיו מעולם לא נמצאו, אך בהמשך קריסטל חושפת שהאנק הוא מתחזה, והוא בורח מהאחוזה.
לקראת העונה השנייה, המפיקה בפועל, סאלי פטריק, אמרה: "אנחנו יכולים להניח שאדם האמיתי נמצא שם בחוץ, אני לא רוצה לאשר או להכחיש את זה ברגע זה, אבל כן, הוא יכול להיות מת, אבל... הוא עדיין יכול להיות שם איפשהו."
השחקן סאם אנדרווד החל לגלם את דמותו של אדם קרינגטון האמיתי החל ממחציתה השנייה של העונה השנייה. כמו בסדרה המקורית, דמותו של אדם מתגלה כקנאית ורכושנית, במיוחד כלפי הוריו, מניפולטיבית ואף בעלת שנאה תהומית כלפי ג'ף קולבי וליאם רידלי, בן זוגה של פאלון. בנוסף, במהלך העלילה מודגשת במיוחד האובססיה שאדם מפתח כלפי אחותו הקטנה, פאלון. אדם מופיע לראשונה לאחר שפאלון וסאמי ג'ו טסים לפריז לחפש את סטיבן בחשד שהוא עבר התמוטטות בעקבות שימוש בסמים. סטיבן מספר לשניים על חברו, ג'ורג', אך השניים משוכנעים שסטיבן הוזה את ג'ורג' ומאשפזים אותו במוסד; כאשר הם נעלמים, ג'ורג' מופיע וחושף בפני סטיבן את זהותו כאדם קרינגטון האמיתי. בהמשך, אדם מציג את עצמו בפני המשפחה ומוכיח את אמיתות זהותו באמצעות רעשן כסוף שבלייק מזהה.
הערות שוליים

1 2  "From Despair to Success". New Sunday Times. June 15, 1986. p. 6. Retrieved May 31, 2017.
1 2 3  Scott, Vernon. "Actor Revels in Vileness of Dynasty Bad Guy". Sun-Sentinel. United Press International. Retrieved April 17, 2020.
↑  Teeman, Tim (September 25, 2017). "'I'm Gay': Gordon Thomson, Dynasty's Adam Carrington, Comes Out—and Trashes CW's Reboot". The Daily Beast. Retrieved September 25, 2017.
↑  Byrne, Craig (October 12, 2018). "Dynasty EP Sallie Patrick Previews Season 2". Retrieved January 30, 2019 – via KsiteTV.com.
אדם קרינגטון, בגילומו של סאם אנדרווד.
איסונואי (ירח)

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  23 בנובמבר 2000 
 מגלה:  סקוט שפרד, דייוויד ג'וויט, ינגה פרננדס 
 על שם:  Isonoe 
 מאפיינים מסלוליים
 ציר חצי-ראשי:  23,833,000 ק"מ
 אקסצנטריות:  0.246
 זמן הקפה:  751.647 ימים
 מהירות מסלולית
  ‑ ממוצעת:  2.33 ק"מ/שנייה
 נטיית מסלול:  166°
 מאפיינים פיזיים
 ממדים:  3.8 ק"מ
 מסה:  ‎7.5×1013‎ ק"ג
 תאוצת הכובד בקו המשווה:  0.0014 מטר לשנייה בריבוע
 אלבדו:  0.04
 בהירות נראית:  22.5
 
איסונואי (נקרא גם Jupiter XXVI) הוא אחד הירחים של כוכב הלכת צדק.
איסונואי התגלה בשנת 2000 על ידי קבוצת אסטרונאוטים מאוניברסיטת הוואי שבראשה עמד סקוט שפרד וכונה זמנית S/2000 J 6.
קוטרו של איסונואי הוא 3.8 קילומטר והוא מקיף את צדק בנטייה של 166 מעלות לקו המשווה של צדק.
רדיוס מסלולו של איסונואי סביב צדק הוא 23,833,000 קילומטרים ומשך זמן הקפתו סביב צדק הוא 751.647 ימים.
את שמו קיבל באוקטובר 2002 על שם איסונואי, המאהבת של זאוס.
איסונואי משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
איגואסו (נהר)

| --- | --- |

נהר איגואסו
 מידע כללי
 אורך:  910 או 1,320 ק"מ
 ספיקה ממוצעת:  1,413.5 מ"ק לשנייה
 אגן ניקוז:  72,637.5 קמ"ר
 מוצא:  סרה דו מאר (אנ')
 יובלים:  Cotegipe River, Capanema River, Floriano River, Siemens River, Negro River, Passa Una River, Paciência River, Capivari River, Timbó River, San Antonio River 
 שפך:  נהר פרנה
 מדינות באגן הניקוז:  ברזיל ברזיל ארגנטינה ארגנטינה
 מפת הנהר איגואסו ואגן הניקוז שלו
 
ריו איגואסו (פורטוגזית Rio Iguaçu) הוא נהר הזורם בדרום ברזיל ואורכו שנוי במחלוקת - 910 או 1,320 ק"מ[דרוש מקור]. מקור שמו בטופי עתיקה (y ûasú) ומשמעותו "נהר גדול". הוא מתחיל בין מדינת סנטה קטרינה למדינת פרנה ומוצאו במפגש הנהרות איראי ואטובה. הוא זורם מערבית בנפתולים ונשפך לנהר פרנה. הוא יפה לשיט רק בחלקו. 25 ק"מ לפני מפגשו עם הפרנה שוכנים מפלי איגואסו, שרוחבם כ-2,700 מטרים, והם מהגדולים במפלי המים בתבל.
מפגש הנהרות פרנה (Paraná) ואיגואסו (Iguazu) משיק בין שלוש מדינות: ברזיל, ארגנטינה ופרגוואי. מדובר על שטח של 2,500 קמ"ר, בעל משאבים רבים ואוצרות טבע כדוגמת מפלי האיגואסו הידועים.
הערות שוליים

↑  עמרי אלמלח, אקו טיולי שטח, באתר ברוכים הבאים למשולש הגבולות
| --- | --- |
בקרת זהויות :  NLI: 987007529987705171  LCCN: sh87002257  NKC: ge222900 
ערך זה הוא קצרמרבנושא נהרות ונחלים. אתם מוזמנים לתרום לוויקיפדיה ו.
אודי קימרון

| --- | --- |

אודי קימרון
 לידה:  11 בפברואר 1975 (בן 49) ירושלים, ישראל 
 ענף מדעי:  מיקרוביולוגיה, אימונולוגיה קלינית 
 מקום מגורים:  ישראל
 מקום לימודים:  אוניברסיטת בן-גוריון בנגב  אוניברסיטת הרווארד 
 מוסדות:  אוניברסיטת תל אביב (1 באוקטובר 2009) 
 מספר צאצאים:  3 
 
אהוד (אודי) קימרון (נולד ב-11 בפברואר 1975) הוא פרופסור מן המניין וראש החוג למיקרוביולוגיה ואימונולוגיה קלינית בפקולטה לרפואה באוניברסיטת תל אביב.
מחקריו של קימרון עוסקים בהתחמקות של חיידקים ממערכת החיסון ביונקים, בפיתוח חיסונים רירניים מבוססי חיידקים, ביחסי גומלין בין חיידקים לנגיפיהם, בגילוי חלבונים מעכבי חיידקים ומנגנוני פעילותם, בשימוש בעריכה גנטית לשינוי מין העובר בחיות, ובריגוש חיידקים עמידים לאנטיביוטיקה. עשרות מאמריו הוכרו על ידי רבים כפורצי דרך בתחום. הוא יועץ מדעי ראשי לחברת הביוטכנולוגיה Trobix Bio, שנוסדה על בסיס המצאותיו.
כאחד ממקימי "מודל היגיון בריא" וכחבר ב"מועצת החירום הציבורית למשבר הקורונה", הוא אחד המתנגדים הבולטים למדיניות הריחוק החברתי (הגבלות וסגרים) של ממשלת ישראל ובעד מתן אפשרות להדבקה נרחבת של האוכלוסייה על מנת להגיע ל"חסינות עדר".
קורות חיים > התבגרות והשכלה תיכונית

אודי קימרון נולד ב-11 בפברואר 1975 בירושלים לאלישע ושרה קימרון כבן אמצעי ולו אח ואחות. אביו הוא חתן פרס ישראל למפעל חיים בתחום מדעי היהדות לשנת 2018 והקדיש חלק ניכר מחייו לשחזור ופרשנות לשונית של מגילות מדבר יהודה. את לימודי התיכון עשה בישיבה התיכונית "נתיב מאיר" והשלים אותם בשנת 1992.
בשירותו הצבאי בין השנים 1993–1996 עבר קורס חובשים קרביים ושירת כחובש גדודי בבה"ד 1.
מתגורר בתל אביב, נשוי לנוגה ואב לשלוש בנות.
קורות חיים > לימודים אקדמיים

ב-1998 החל לימודי תואר ראשון באוניברסיטת בן-גוריון בנגב ובשנת 2000 קיבל תואר בוגר בביולוגיה בהצטיינות יתירה. התקבל למסלול הישיר לדוקטורט ובשנת 2004 קיבל תואר דוקטור במיקרוביולוגיה ואימונולוגיה. עבודת הדוקטורט שלו עסקה בחיסונים רירניים מבוססי חיידק הסלמונלה ועל התחמקותו של החיידק מתאי ה-T ההורגניים ונכתבה בהנחייתו של פרופ' אנג'ל פורגדור.
ב-2004 התקבל להשתלמות בתר-דוקטורט בבית הספר לרפואה של אוניברסיטת הרווארד שם חקר מנגנוני השתלטות של נגיף חיידקי על המאכסן שלו בהנחיית פרופ' צ'ארלס ריצ'רדסון (אנ').
קורות חיים > בסגל האקדמי של אוניברסיטת תל אביב

בשנת 2009 התקבל כמרצה בכיר בפקולטה לרפואה של אוניברסיטת תל אביב. ב-2013 קודם לדרגת פרופסור חבר, וב-2016 קודם לדרגת פרופסור מן המניין.
פרופ' קימרון פרסם מעל 55 מאמרים מדעיים בכתבי העת Science, Nature, PNAS ו-Cell ועוד, שחלקם נכתבו בשיתוף עם זוכי פרס נובל.
פרופ' קימרון מכהן כיו"ר הוועדה לתלמידי מחקר לתואר שלישי בפקולטה לרפואה ובהנהלת מדרשת התארים לתואר שלישי החל מ-2017. החל מ-2020 הוא גם ראש החוג למיקרוביולוגיה ואימונולוגיה קלינית.
המחקרים שמוביל פרופ' קימרון סביב נגיפי חיידקים ומערכת ההגנה החיידקית קריספר סוללים נתיב לפיתוחים בתחום מניעת מחלות, קביעת מין העובר ביונקים ובעופות על ידי מניפולציות גנטיות, ומיגור עמידות חיידקים לאנטיביוטיקה.
הוא נמנה עם מקימי חברת הביוטכנולוגיה Trobix-Bio המתמחה במיגור חיידקים עמידים לאנטיביוטיקה ומשמש בה כיועץ מדעי ראשי.
קימרון הוא מתנגד בולט למגבלות הקורונה הקולקטיביות והוביל יוזמות רבות בתחום לשינוי המדיניות. בין השאר, הוא יושב במועצת החירום הציבורית למשבר הקורונה והוא אחד ממקימי מודל היגיון בריא הקורא לשינוי המדיניות. אחד מחותמי הכבוד על הצהרת גרייט ברינגטון הקוראת להגנה ממוקדת על אוכלוסיות הסיכון תוך מתן אפשרות למגפה להתפשט באוכלוסייה הכללית על מנת להגיע לחסינות עדר כאלטרנטיבה למגבלות הריחוק החברתי הקולקטיביות.
בשנת 2020 בתקופת מגפת הקורונה ביחד עם אריאל מוניץ ומומחים נוספים פורסמה הצעה לא להשתמש בסגרים ככלי למלחמה במגפה.
קורות חיים > בסגל האקדמי של אוניברסיטת תל אביב > מענקי מחקר

מענק ERC על סך מיליון וחצי אירו לחוקרים צעירים מטעם האיחוד האירופי
מענק ERC להוכחת ייתכנות[דרושה הבהרה]
מענק ERC על סך שני מיליון אירו לחוקרים מבוססים – מענק זה הציב את אוניברסיטת ת"א כאחד המוסדות שזכו למספר המענקים הרבים ביותר מסוג זה
שלל מענקי מחקר מטעם הקרן הלאומית למדע, GIF ו-BSF
מענק מחקר מצטיין ע"ש ברגמן מטעם BSF.
פרסומים נבחרים

Yosef I, Edry-Botzer L, Globus R, Shlomovitz I, Munitz A, Gerlic M, and Qimron U. A genetic system for biasing the sex ratio in mice. EMBO Reports, (8):e48269, 2019
Qimron U. In the Beginning. Cell, 14;173(7):1560-1561, 2018.
Yosef I, Goren MG, Globus R, Molshanski-Mor S, and Qimron U. Extending the host range of bacteriophage particles for DNA transduction. Molecular Cell, 66(5):721-728, 2017.
Globus R and Qimron U. Crystal-clear memories of a bacterium. Science, 357(6356), 6-7, 2017.
Yosef I, Edgar R, Levy A, Amitai G, Sorek R, Munitz A, and Qimron U. Natural selection underlies apparent stress-induced mutagenesis in a bacteriophage infection model. Nature Microbiology, 1(6):16047, 2016.
Sternberg S, Richter H, Charpentier E, and Qimron U. Adaptation in CRISPR-Cas systems. Molecular Cell, 61(6):797-808, 2016.
Yosef I, Manor M, Kiro R, and Qimron U. Temperate and lytic bacteriophages programmed to sensitize and kill antibiotic-resistant bacteria. Proc Natl Acad Sci USA, 112(23):7267-7272, 2015.
Levy A*, Goren MG*, Yosef I, Auster O, Manor M, Amitai G, Edgar R, Qimron U†, *, Sorek R†,* *contributed equally; †joint supervision of work; *corresponding author. Spacer acquisition biases explain preference for foreign DNA in CRISPR adaptation. Nature (article), 520(7548):505-510, 2015.
Molshanski-Mor S, Yosef I, Kiro R, Edgar R, Manor M, Gershovits M, Laserson M, Pupko T, and Qimron U. Revealing Bacterial Targets of Growth Inhibitors Encoded by Bacteriophage T7. Proc Natl Acad Sci USA, 111(52):18715–18720, 2014.
Yosef I and Qimron U. Microbiology News and Views: How bacteria get spacers from invaders. Nature, 519(7542):166-167, 2015.
Yosef I, Goren MG, and Qimron U. Proteins and DNA elements essential for the CRISPR adaptation process in Escherichia coli. Nucleic Acids Research, 40(12):5569-76, 2012.
הערות שוליים

↑  Ann Lukits, A New Weapon in the Fight Against Superbugs, The Wall Street Journal, ‏17/1/2012
↑  אוניברסיטת תל אביב, חוקרים באוניברסיטת תל אביב פיתחו טכנולוגיה פורצת דרך המאפשרת "תכנות מחדש" של חיידקים, באתר הידען, ‏20/6/2017
↑  מעיין מאיר, מכסחי החיידקים: נגיפים טורפי חיידקים עשויים להיות התחליף המנצח לאנטיביוטיקה, באתר כלכליסט, 5 באוגוסט 2017
↑  מעיין הרוני, ‏חוקרים באוניברסיטת ת"א פיתחו שיטה גנטית לקביעת מין העובר בדיוק של 100%, באתר מעריב אונליין, 1 ביולי 2019
↑  פרופ' קימרון באתר Trobixbio, ‏נלקח ב: 14/2/2021
↑  פרופ' אודי קימרון, די לפאניקת הקורונה ולצעדים המוגזמים, באתר ynet, 8 במרץ 2020
↑  פרופ' אלישע קימרון, פרופסור אמריטוס במחלקה ללשון העברית, הוא חתן פרס ישראל בתחום חקר מדעי היהדות לשנת תשע"ח, באתר אוניברסיטת בן גוריון בנגב, ‏24/1/2018
↑  Development of Mucosal Vaccines and Recombinant-salmonella-based Vaccines for Eliciting Optimal CD8+ T Cell Response
↑  מחקריו באתר PUBMED
↑  סגל המחלקה למיקרוביולוגיה ואימונולוגיה קלינית, באתר אוניברסיטת תל אביב, ‏נלקח ב: 14/2/2021
↑  המקום שבו בוגרי מדעים ימצאו את עצמם מוצאים תרופה לסרטן, באתר הפקולטה לרפואה ע"ש סקאלר, אוניברסיטת תל אביב
↑  אתר Trobixbio
↑   מירב ארלוזורוב, היוזמה החדשה של הממשלה: סגר קבוע כל חודש. האם יש דרך אחרת?, באתר TheMarker‏, 19 בנובמבר 2020
↑  הדף הרשמי של "מודל הגיון בריא" בפייסבוק
↑  Great Barrington Declaration
↑  ראשונים במענקי המחקר היוקרתיים של האיחוד האירופי לחוקרים צעירים, באתר אוניברסיטת תל אביב, ‏17/2/2019
| --- | --- |
בקרת זהויות :  NLI: 987007298253405171  ISNI: 0000 0000 6855 7025  ORCID: 0000-0003-2169-5270  ResearcherID: H-5957-2019  VIAF: 97321229   WorldCat (עם VIAF): 97321229
איסון

| --- | --- |

איסון - מאת הצייר הצרפתי Nicolas-André Monsiau  1754-1837
 תפקיד:  מלך יולוקוס
 תרבות:  מיתולוגיה יוונית 
 אב:  קרתיאוס 
 אם:  טירו 
 אחים:  Pheres, Amythaon 
 בן או בת זוג:  Polymede, Alcimede, אמפינומה 
 צאצאים:  יאסון, פרומאכוס 
 
איסון (יוונית: Αισων) הוא דמות במיתולוגיה היוונית מלכה של העיר יולוקוס שבתסליה (העיר וולוס ביוון) של ימינו ואביו של יאסון, מנהיג הארגונאוטים.
דמותו

אביו, קרתיאוס מייסד העיר, נשא את אחייניתו טירו לאשה לאחר שזו ילדה את פליאס ונלאוס לפוסידון. מזיווג זה נולדו שלושה ילדים ובהם איסון. קרתיאוס הוריש לו את המלוכה, אולם אחיו למחצה פליאס הדיח אותו, נישלו מכל נכסיו והחזיקו במעצר בית.
לאיסון ופולימדה אשתו נולדו יאסון ופרומאכוס. 
כאשר יאסון הפליג למסעו, פליאס, משוכנע שהוא לא ישוב, החליט להרוג את איסון. הוא איפשר לאיסון להמית עצמו בדם של פר ששחט ואשתו התאבדה אחריו. את הבן הנותר, פרומאכוס, רצח פליאס.
סיפור אחר על סופו של איסון טוב יותר: בשובו של יאסון שכב איסון גוסס על ערש דווי ולא יצא לקבל את פני בנו החוזר ואף לא הכירו כשזה בא אליו. מדיאה המכשפה, אהובתו של יאסון, הקריבה קורבנות לרצות את אלי המוות וטיהרה את גופו של הישיש. בחרב חתכה את גרונו של הזקן ויצקה לפצע הפעור שיקוי שרקחה. כך החייתה את המלך הגוסס והחזירה לו את נעוריו. לפי עצתה, ביצעו בנותיו של פליאס מעשה דומה אלא שמדיאה טמנה להם פח: היא הותירה את גופת אביהם המבותרת מבלי להחיותו.
אוסטין פאוורס

| --- | --- |
אוסטין פאוורס בסרט הראשון
אוסטין פאוורס בסרט הראשון
 הופעה ראשונה:  אוסטין פאוורס: מרגל עם סגנון
 הופעה אחרונה:  אוסטין פאוורס - גולדממבר
 יוצרים:  מייק מאיירס
 גילום הדמות:  מייק מאיירס
 מידע
 גיל:  32
 תאריך לידה:  12 בנובמבר 1939
 מין:  זכר
 מקצוע:  מרגל בשרות משרד הביטחון הבריטי
 אזרחות:  בריטי
 דמויות קשורות
 משפחה:  נייג'ל פאוורס (אב) ד"ר רשע (אח) מיני-מי (שיבוט של אח) סקוט רשע (אחיין)
אוסטין דיינג'ר פאוורס (באנגלית: Austin Danger Powers) הוא הדמות הראשית בסדרת סרטי "אוסטין פאוורס" – פרודיה על סרטי מרגלים משנות השישים (בעיקר סרטי ג'יימס בונד) ועל תרבות שנות השישים בכלל. את הדמות מגלם השחקן מייק מאיירס, המגלם במקביל דמויות נוספות בכל אחד מהסרטים.
הסרטים בסדרה הם:
אוסטין פאוורס: מרגל עם סגנון (1997)
אוסטין פאוורס: המרגל שתקע אותי (1999)
אוסטין פאוורס - גולדממבר (2002)
אישיותו

מלבד היותו פרודיה לדמותו של ג'יימס בונד, אוסטין פאוורס מייצג גם את המוד הארכיטיפי של שנות השישים בשל אהדתו העזה לאהבה חופשית, נטייתו לבצע חיקויים של אישים חסרי חשיבות והסגנון של בגדיו (כולל חליפות קטיפה ומגפי הביטלס אותן הוא לובש - תחפושת שאותה לבש גם ג'ורג' לייזנבי כאשר גילם את ג'יימס בונד). אישיותו המוחצנת והופעתו המצועצעת באופן מכוון מבליטים אותו מסביבתו - אם כי באופן קבוע ובלתי מוסבר הוא אף פעם לא מתגלה כאשר הוא מסווה את עצמו.
במקרים רבים לאורך הסרט אוסטין נוהג להתפשט, וחושף חזה שעיר יתר על המידה. ניתן להגדיר גם את מערכות היחסים של אוסטין עם נשים כפרודיה על חוסר האשמה אותה חש ג'יימס בונד לגבי אובדן הנשים שאיתו. לדוגמה, לאחר שהוא מגלה כי בת זוגו ונסה קנזינגטון היא למעשה רובוטית אשר מתפוצצת במהלך ירח הדבש שלהם, אוסטין בוכה בתחילה, לאחר מכן צועק בעליזות - "רק רגע... זה אומר שאני רווק שוב!" כאשר לאחר מכן הוא רוקד בחדר המלון בעירום. חלק מכישוריו כוללים סוג של היפנוזה אותה הוא למד מגורו בשם שאסטרי בזמן מסעותיו להודו.
בסרט הראשון בסדרה מציין אוסטין שרק שני דברים מפחידים אותו - מלחמה גרעינית ואנשי קרקס.
עלילות אוסטין פאוורס לאורך סדרת הסרטים

פאוורס נולד ב-12 בנובמבר 1939. אוסטין הוא בנו של נייג'ל פאוורס (מגולם על ידי מייקל קיין), ואחיו של דגלאס "דאגי" פאוורס, הידוע גם בשם ד"ר רשע. אמם של אוסטין ודאגי נהרגה בעקבות ניסיון התנקשות בעודם תינוקות – מאורע אשר בעקבותיו נפרדו דרכם. אוסטין גדל לבד עם אביו, ובהמשך למד בפנימיה של בית ספר לביון יחד עם דאגי, שותפו לחדר, מבלי שידע שהוא למעשה אחיו. בזמן שאוסטין למד בפנימיה, הוענק לו התואר "איש מסתורין בינלאומי", למרות שדאגי היה אמור לזכות בתואר. אירוע זה הרס את היחסים בין השניים וגרם להם להיות אויבים.
לאחר לימודיו, פאוורס החל לעבוד במשרד הביטחון הבריטי והפך למרגל נודע. לאחר ששיגר את ד"ר רשע לחלל החיצון, אוסטין הוקפא בהקפאה קריוגנית בשנת 1967 למקרה שד"ר רשע יחזור מהחלל בעתיד. בסופו של דבר, ד"ר רשע חוזר ואוסטין מופשר ומצוות לשותפה מיס קנזינגטון, בתו של שותפתו בשנות השישים הגברת קנזינגטון. לאחר שהוא מופשר, אוסטין חווה הלם תרבות ומנסה להסתגל לתרבות העכשווית.
לאחר שונסה מתה (לאחר שמתגלה שהיא הייתה בעצם רובוטית), אוסטין חוזר להיות רודף נשים, עד אשר הוא מתאהב בסוכנת ביון אמריקנית בשם פליסיטי שגוול (מגולמת על ידי הת'ר גראהם). בין השניים מתפתחת מערכת יחסים במהלך אירועי הסרט השני בסדרה. אף על פי כן, פליסטי נעדרת מהסרט השלישי בסדרה כאשר נרמז כי השניים נפרדו בתקופת הזמן שבין הסרט השני לשלישי. בסרט השלישי אוסטין מנהל מערכת יחסים עם שותפה מינית מעברו, פוקסי קלאופטרה (ביונסה נואלס).
אזוביקה אוקצ'וקו

אַזוּבִּיקה גודסון אוֹקֵצ'וּקוּ (באנגלית: Azubuike Godson Okechukwu; נולד ב-19 באפריל 1997) הוא כדורגלן ניגרי המשחק בעמדת הקשר בריזספור.
קריירה

אוקצ'וקו נולד וגדל בניגריה, ובאמצע עונת 2012/2013 החל לשחק בקבוצת הבוגרים של ביילסה יונייטד הניגרית. באוגוסט 2015 עבר לשחק בייני מלטיאספור מליגת המשנה הטורקית. ב-19 באוגוסט 2018 נרכש תמורת שני מיליון אירו על ידי פירמידס מליגת העל המצרית. בינואר 2019 הושאל לריזספור הטורקית עד לתום העונה. באוגוסט 2019 הושאל לעונה אחת לאיסטנבול בשאקשהיר, ובתום העונה זכה עם הקבוצה באליפות הראשונה בתולדותיה.
באוגוסט 2020 נרכש אוקצ'וקו על ידי בשאקשהיר תמורת 1.5 מיליון אירו. ביולי 2021 הושאל לסיוואספור. בינואר 2022 הושאל לייני מלטיאספור עד לתום העונה.
קריירה > קריירת נבחרות

ב-29 במרץ 2016 ערך את הופעתו היחידה בנבחרת ניגריה הבוגרת, כשעלה כמחליף ושיחק 26 דקות בהפסד נבחרתו 0–1 למצרים במסגרת משחקי מוקדמות גביע אפריקה לאומות 2017.
אוקצ'וקו היה בסגל נבחרת ניגריה האולימפית במשחקי אולימפיאדת ריו דה ז'ניירו ב-2016, בה זכתה הנבחרת במדליית הארד, ושיחק בכל משחקי הנבחרת בטורניר מלבד אחד, ממנו הושעה בשל צבירת כרטיסים צהובים.
תארים

אליפות (1): 2019/2020
אולימפיאדת ריו דה ז'ניירו: מדליית ארד (2016).